google/wiki40b huggingface dataset:
Cynthia A. Watson

Cynthia Ann Watson er en amerikansk statsviter.
Hun har bachelorgrad med laud fra University of Missouri i Kansas City, mastergrad i økonomisk historie fra London School of Economics og doktorgrad i internasjonal politikk fra University of Notre Dame. I 1970-årene, før hun begynte sin akademiske karrière, var hun ansatt i staben for Representantenes hus' underkomité for offentlig informasjon samt revisor i kontrollorganet General Accounting Office. Deretter var hun foreleser ved Ithaca College og prodekanus for samfunnsvitenskap ved Loyola University Chicago.
Siden 1992 har Watson vært professor i sikkerhetsstudier (statsvitenskap) ved National War College, underlagt National Defense University, og var også prodekanus her 1997–2002. Hun er medlem av International Institute for Strategic Studies og Society for Military History, styremedlem i International Studies Association samt medlem av redaksjonsrådet for tidsskriftet Third World Quarterly. Watson har særlig forsket på utvikling av kjernefysiske og konvensjonelle våpen, politisk vold og forholdet mellom sivilsamfunn og militæret i den tredje verden. Andre forskningsområder inkluderer militært engasjement i mellomstatlige spørsmål og hvilken effekt de har på forholdet mellom sivilsamfunnet og militæret i Kina.
Jaynagar Majilpur

Geografi

Jaynagar Majilpur har koordinatene 22,1772°N 88,4258°Ø[. Det har en gjennomsnittlig høyde på 8 moh.

Demografi

Ved folketellingen i 2011 hadde Rajpur Sonarpur kommune en befolkning på 25922. Området utgjorde 5,85 km².
MuLinux

muLinux er en tidligere italiensk Linuxdistribusjon som var basert på Slackware. Distribusjonen ble utviklet av matematikk- og fysikkprofessoren Michele Andreoli, og var beregnet på eldre 32-biter x86 datamaskiner. Distribusjonen blir ikke lenger vedlikeholdt.
Siste versjon var 14r0 og ble lansert 10. februar 2004
Järrestads herred

Järrestads herred (svensk: Järrestads härad) var Skånes sørøstligste herred, og befant seg i det daværende Kristianstads län. Herredet omfattet deler av den nåværende Simrishamn kommune og hadde et areal på 151,43 kvadratkilometer, hvorav 151,22 var land.  Tingsplassen var Hammenhög i Ingelstads herred var felles for begge herredene.
Sigtuna Brygghus

Sigtuna Brygghus ligger i Arlandastad i Sigtuna kommune nord for Stockholm. Mikrobryggeriet ble etablert av Peter Forss i 2006 og produserte da rundt 20 000 liter. Siden har produksjonen økt betraktelig. Per 2013 ligger den på rundt en million liter. Sortimentet er relativt stort og omfatter både overgjærede og undergjærede øltyper, slik det gjerne er for denne typen bryggerier. Man søker gjerne å gjøre en litt egen vri på ellers kjente øltyper, typisk ved å bruke en litt annen humletype eller tilsetning enn forventet.
25. SPETSNAZ-regiment

25. SPETSNAZ-regiment (russisk:25-й отдельный полк специального назначения) FPN 05525 er en del av kommando- og kontrollressursene innen 49. armé og Søndre militærdistrikt, men operativt styrt av GU og forlagt til Stavropol. Regimentets hovedkvarter har adressen Ulitsa Artema, dom 2.

Historie

Regimentet ble opprettet i 2011 i forberedelser til Vinter-OL i Sotsji.
Pierre Moscovici

Bakgrunn

Moscovici ble født inn i en intellektuell familie i Paris. Moren var psykoanalytiker av polsk-jødisk bakgrunn mens faren Serge Moscovici er en ledende sosialpsykolog av rumensk-jødisk bakgrunn. Han studerte ved Institut d'études politiques de Paris og senere ved École nationale d'administration (ENA) hvor en av hans lærere var Dominique Strauss-Kahn, som han fra da av fikk et nært forhold til.

Karriere

Moscovici var først medlem i kommunistpartiet Ligue communiste révolutionnaire, men sluttet seg i 1984 til Parti socialiste.
Fra 1994 til 1997 var han medlem av Europaparlamentet. Deretter var han fra 1997 til 2002 minister for europeiske saker i Lionel Jospins regjering. Fra 2004 til 2007 var han igjen medlem av Europaparlamentet, før han ble innvalgt i den franske nasjonalforsamlingen i 2007 fra Doubs og satt der frem til utnevnelsen som finansminister. Han har også hatt verv på lokalt og regionalt nivå.
I opptakten til sosialistpartiets presidentnominasjon var Moscovici tidlig en sterk tilhenger av Dominique Strauss-Kahn, men da Strauss-Kahn ikke stilte på grunn av en arrestasjon i New York, vendte han sin støtte til François Hollande, og i selve presidentvalgkampen var han valgkampleder for Hollande.
Etter at Jean-Marc Ayrault dannet regjering 16. mai 2012 ble Moscovici først finansminister. Ved reorganiseringen etter parlamentsvalget i 2012 fortsatte han som finansminister til 2014, men porteføljen for utenrikshandelen gikk over til et eget departement under Nicole Bricq.
Den 10. september 2014 ble Moscovici kommissær for økonomi og valuta i EU-kommisjonen under Jean-Claude Juncker. Oppgavene ble slik definert at han dermed også fikk tilsynet med skatter og for tollunionen.
Politisk regnes han som moderat og Europa-orientert.
Eide Forlag

Eide Forlag A/S er et norsk bokforlag i Bergen. Fra 2009 har Eide forlag spesialisert seg på å gi ut Den norske kirkes liturgiske bøker, inkludert Norsk salmebok 2013. Forlagssjef er Jan Stefan Bengtsson.

Starten

Forlagsdriften ble startet i 1880 av Johan Wilhelm Eide som tolv år tidligere også hadde grunnlagt Bergens Tidende. Grunnen til at han begynte med forleggervirksomhet var at Vestmannalaget sto uten forlegger til vinneren av konkurransen foreningen hadde hatt om den beste ABC-boka på landsmål. Da tok boktrykker Eide, som opprinnelig var fra Stryn, på seg å gi ut førstepremiemanuset til Andreas Austlid. Fram mot århundreskiftet gav Eide ut et fåtall andre bøker, men forleggervirksomheten var et underskuddsforetak og snart gikk forlaget i dvale.

Etterkrigstida

Ikke før i 1945 livnet det til igjen, da med at en sterk satsing på barnebøker. Med pengene tjente forlaget på voksenbokutgivelser som for eksempel Shetlands-Larsen av Frithjof Sælen, Nord for det øde hav av Liv Balstad og Den tause verden av Jacques-Yves Cousteau, og det gav de rom for høy kvalitet på barnebøkene, som ofte var tapsprosjekt. Eide Forlag gav for eksempel ut internasjonale barnebokklassikere som Det suser i sivet av Kenneth Grahame,  Alice i eventyrland og Gjennom speilet av Lewis Carroll og Peter Pan av J.M. Barrie for første gang på norsk, alle oversatt av Zinken Hopp. De gav også ut nye, fine utgaver av bøker som Tom Sawyer og Huck Finn av Mark Twain. Etter at forlaget gikk på en stor økonomisk smell med det store verket Havet og våre fisker tidlig på 1960-tallet ble virksomheten gradvis trappet ned igjen.

Fram mot nåtida

Ikke før på midten av 1980-tallet begynte en ny periode med vekst i selskapet. Forlaget satset blant annet på en serie heftede kriminal- og spenningsbøker redigert av Gunnar Staalesen. Men da det ikke ble balanse i regnskapet i denne omgangen heller, bestemte Bergens Tidende seg for å selge selskapet. Det ble kjøpt av Trine Kolderup Flaten som hadde vært en av redaktørene og som fortsatte å drive selskapet sammen med Roald Flaten. 
Høsten 2005 ble Eide forlag kjøpt opp av forleggerne Arno Vigmostad og Arnstein Bjørke i Bergen, og Eide er nå et søsterforlag til Fagbokforlaget.

Kirkelige utgivelser

I sammenheng med Gudstjenestereformen i Den norske kirke fikk Eide Forlag kontrakt på å utgi salmebøker og liturgi for Den norske kirke. Salmeboken kom ut høsten 2013 i et førsteopplag på 60.000 eksemplarer, hvorav 40.000 ble solgt første dag.
Sigvardt Pran

Bakgrunn

Pran ble offiser i 1919. Han tok i 1921 den militære høyskole og studerte utenlands i Storbritannia og Frankrike. I 1930 oppnådde han kapteins grad. Han var i 1934 adjutant hos kong Haakon. Fra 1937 til 1939 arbeidet han som stabssjef i Forsyningskorpset.

Andre verdenskrig

I 1940 var Pran kompanisjef i Hedmark. Under den tyske invasjonen deltok Pran i kampene mot de tyske styrkene. 14. april 1940 ved Strandlykkja og Lundehøgda ledet Pran en avdeling på 40 mann som klarte å stanse det tyske angrepet. Dette ble ansett å være viktig da det ga tid til å organisere forsvaret ved Tangen. For denne innsatsen ble kaptein Pran i statsråd 28. oktober 1949 tildelt Krigskorset med sverd. Begrunnelsen lød: «for særlig fremrakende føring av sin avdeling og fremrakende tapperhet under kampene på Strandløkka og Lundehøgda 1940, hvor han ble såret.» Samtidig ble også major Olaf Helset og løytnant Sven Holmsen hedret med samme utmerkelse. Avisen Verdens Gang omtalte hvordan deres innsats ved Midtskogen og Tangen-avsnittet utgjorde «bedrifter tydelig avtegner seg i forgrunnen blant det foreliggende rapportmateriale». Løytnant Holmsen, som lå i framskutt stilling og slo tilbake tysk angrep, var Prans nestkommanderende og overtok kommandoen da Pran ble såret.
Pran ble arrestert av okkupantene 16. august 1943 og sendt til Tyskland, der han satt fangenskap i Schildberg og Luckenwalde inntil freden kom.

Videre karriere

Etter krigen ble Pran utnevnt til oberst. Fra 1946 til 1956 var han sjef for Jegerkorpset. Han gikk deretter ut av tjenesten i Forsvaret for å bli gårdbruker og forvalte sine skogeiendommer i Sør-Odal.

Utmerkelser

Pran ble utover Krigskorset også tildelt Deltagermedaljen. Han var offiser av den belgiske Kroneordenen og ridder av den franske Æreslegionen.
Vektorprodukt

Vektorprodukt eller kryssprodukt er en binær operasjon på to tredimensjonale vektorer på som resulterer i en ny vektor som står vinkelrett på de to opprinnelige.

Matrisedefinisjon

Hvis a og b er koordinatvektorer, det vil si at hver av deres tre vektorkoordinater er kjent i et koordinatsystem med kjente akser, her representert ved enhetsvektorene , så kan kryssproduktet regnes ut slik:
Titanfilm

Titanfilm er et firma fra Porsgrunn som produserer musikkvideoer og reklame, og som ble etablert i 2002.
Drives av produsentene Knut Inge Solbu og Eirik Kaasa Eliassen
Shomrat

Shomrat (שָׁמְרַת) er en kibbutz i Vest-Galilea i Israel. Den ligger på kysthovedveien like nord for Akko, og tilhører  Mateh Asher regionale kommune. I 2006 hadde den et folketall på 347.
Kibbutzen ligger på landområdet til den avfolkede palestinske landsbyen Al-Manshiyya, nord for landsbyen.
Grunnleggerne bodde opprinnelig på en stasjon benyttet for jordbrukeksperiment ved Akko. Etter et væpnet angre av palestinere fra Al-Manshiyya mot medlemmer i Shomrat på vei til jobb. Sekretæren i kibbutzen ble drept. Haganah-styrker ble kalt inn for å  fjerne angriperne.
Kibbutzen ble grunnlagt i 1948 av Hashomer Hatzair-medlemmer fra Slovakia og Romania. Noen av grunnleggerne kjempet med motstandsstyrker mot nazistene i Europa, mens de fleste kom fra forskjellige nazistiske konsentrasjonsleirer. De fleste av grunnleggerne av kibbutzen kom til Palestina som en del av organisasjonen Aliya Bet, og ble internert i leire på Kyrpos. Kibbutzen ligger i området til Asher-stammen, og er oppkalt  etter Shomer, en av sønnene til Asher.
Riska

Historie

Riskas historie kan føres så langt tilbake som til steinalderen. Flere funn, blant annet av en pilspiss, tyder på at fangst- og sankerfolk beveget seg i de områda som nå kalles Riska i steinalderen. Mye tyder på at det fantes folk i Grønvika ved Lihalsen, da det var nære sjøen. I den yngre steinalderen begynte jordbruket å slå rot. Informasjon fra bronsealderen finnes det mindre av; bare to funn kan dateres til denne tida. En såkalt «pålstav» blei funnet i en potetåker i 1925 på Skjørestad, ei øks skjefta på et kløvd og bøyd håndtak; denne er datert til 1300 f. kr. På Frøyland blei det også funnet ei øks datert til ca. 800 f. kr. Det er ikke funnet så mye fra tidlig jernalder, noen meiner det er fordi folk flytta bort fra sine tidligere bosteder grunna dårlig klima. Det har allikevel blitt funnet et kar av kleberstein på Hogstad. I denne tiden drev nok folk mest på med jordbruk. Fra romertida og folkevandringstida har man funnet spor som tyder på at Riska blei tettere folkesatt i perioden, som man sammen med tidlig jernalder kan kalle eldre jernalder. På øya Uskjo er det blitt funnet ei tuft etter et langhus, sju meter bred og 23 meter lang. Man finner tegn på at riskabuen også drev med vikingferder i den yngre jernalder, som også omfatter vikingtida.
Ardabil

Ardabil (persisk اردبیل -دارالارشاد; også kjent som Ardebil; eldgammelt navn: Artavil) er en historisk by i det nordvestlige Iran. Navnet Ardabil kommer fra det zarathustriske Artavil, som betyr hellig sted. Ardabil er provinsens Ardabils hovedby. Byens innbyggertal er cirka 340.000, hvorav flertallet er etniske aserbajdsjanere.
Byen er berømt for sin silke- og teppetradisjon; de eldgamle Ardabil-tepper anses som de beste klassiske persiske tepper. Ardabil er også kjent for å være sete for det hellige gravmele over sjeik Safi al-Din, eponym av Safavide-dynastiet.
Joris Carolus

Joris Carolus (født ca. 1566 i Enkhuizen, død ca. 1636 muligens i Amsterdam) var en nederlandsk kartograf og oppdagelsesreisende. Han tjenestegjorde både for Noordsche Compagnie og Vereenigde Oost-Indische Compagnie. Regnes som den første til å ha oppdaget Edgeøya, Svalbard i 1614.
Mannen som visste for meget (1956)

Handling

Under en feriereise i Marokko blir Ben og Jo innblandet i en sammensvergelse hvor oppgaven er et attentat på en politisk leder. Deres lille sønn blir kidnappet, for å tvinge Ben til ikke å røpe opplysninger han har fått greie på.  Ettersøkelsen av deres sønn bringer de fortvilte foreldrene til London, hvor gutten holdes som gissel. Klimaks finner sted i Royal Albert Hall, hvor attentatet forsøkes utført.

Priser og mottakelse

Filmen vant Oscar for beste musikk. Sangen «Que Sera, Sera (Whatever Will Be, Will Be)» av Jan Livingston og Ray Evans ble sunget flere ganger i filmen av Doris Day og toppet hitlistene i USA og England.
Arthur Fitzgerald Kinnaird

FA Cup-meritter

Kinnaird spilte i den andre FA-cupfinalen i 1873 da Wanderers slo Oxford University 2-0. Deretter deltok han i ytterligere åtte finaler. Han vant tilsammen tre ganger med Wanderers og to ganger med Old Etonians, en rekord som fortsatt står. Sitt femte cupmesterskap tok han da Old Etonians slo Blackburn Rovers 1-0 i 1882, og han feiret ved å stå på hodet foran paviljongen.

Allsidig spiller

I løpet av karrieren som cupfinalespiller, spilte Kinnaird i alle posisjoner fra keeper til angriper. I 1877-finalen da han spilte for Wanderers, scoret han tidenes første selvmål i en FA-cupfinale. Det skjedde da han ved et uhell tok et steg tilbake og gikk over streken, etter å ha tatt et ufarlig langskudd fra en Oxford University-angriper. Målet ble riktignok ikke kreditert Kinnaird før de tidlige fotballstatistikkene ble gjennomgått hundre år senere. Det har blitt spekulert i at Kinnaird benyttet seg av sin stilling i FA-styret til å skygge over episoden. Men forvirringen rundt målscoreren ser ut til å ha oppstått på grunn av den noe unøyaktige kamprapporten, som var vanlig i disse pionér-årene.
Som sønn av en gammel Perth-familie, spilte også Kinnaird en landskamp for Skottland, da de møtte England i tidenes andre offisielle landskamp på The Oval i 1873. Han representerte også Skottland i tilsammen tre uoffisielle landskamper mot England i 1870 og 1871.

«Hacking»

Kinnaird var kjent for «hacking», en kontroversiell spillestil i disse årene som gikk ut på at det skulle være tillatt å sparke motspillerne på leggen. Han var også kjent for å være den kanskje hardeste og råeste takleren i sin tid.

Karakteristikker

Sportsskribenter samt med- og motspillere kvidde seg for å rose Kinnairds evner som fotballspiller, både under og etter hans karriere. J.A.H. Catton, redaktør for Athletic News, skrev følgende om ham: «Gjennomsnittlig kroppsbygning, og rufsete langt skjegg. Virket ikke som en skotte før noen snakket til ham og hørte hans høye røst, og korte konsise setninger. Men han hadde også manerene til en dannet mann. Han var en ledertype, og fremfor alt en muskuløs kristen. Som spiller, i hvilken som helst posisjon, var han eksponent for en fysisk og robust fotball. Han var med å gjøre fotballen populær ved å være aktiv innen sporten i alle samfunnsklasser. Han var like mye sammen med guttene i London-klubben Polytechnic som med Old Etonians.
Han var en velkjent figur på banen, alltid kledd i bukser og blå/hvit caps. Lord Kinnaird pleide å si at han spilte fire eller fem kamper i uken, og ble aldri lei. Men han innrømmet senere i livet at han ville blitt utvist etter fem minutter i den moderne fotballen. Men innenfor sin tids regler var han en fair spiller, og tok like mye juling som han gav.»

Etter den aktive karrieren

Kinnaird satt i FA-komitéen i en alder av 22 år i 1869. Åtte år senere ble han kasserer, og president 13 år etter det igjen da han overtok etter Major Francis Marindin. Kinnaird satt som FA-president i 33 år, frem til sin død i 1923 – bare måneder før Wembley stadion ble åpnet.
Utenfor fotballen hadde han i tillegg en rekke offentlige verv. Han var ridder av Tistelordenen.
Asymptote

Asymptote er et matematisk begrep som brukes om en rett linje som en funksjon nærmer seg. Uttrykket kommer fra latin asymptota (linea), «(en linje som) ikke møtes». Adjektivet asymptotus (fem. asymptota) kommer igjen fra gammelgresk ἀσύμπτωτος asýmptōtos («ikke-sammenfallende»), jfr. ἀ- («ikke-») + συν- («sammen», «med») + πτωτός (perf. part. m av «å falle»). Asymptoter kan være loddrette (vertikale), skrå eller vannrette (horisontale).

Loddrette asymptoter

En funksjon f(x) har en loddrett asymptote x = a når grenseverdien til funksjonen blir pluss eller minus uendelig når x går mot a, enten ovenfra, nedenfra eller fra begge sider. Det vil si at linjen x = a er en asymptote for funksjonen når minst en av disse er sanne:

Skrå asymptoter

En funksjon f(x) har en skrå asymptote y(x) = ax + b når x går mot pluss uendelig dersom
Tilsvarende vil y(x) være en skrå asymptote for funksjonen når x går mot minus uendelig dersom
Dette betyr at avstanden mellom funksjonen og asymptoten stadig blir mindre når x vokser mot pluss eller minus uendelig. Dersom a = 0, vil asymptoten være vannrett.
Den 68. Primetime Emmy Award-utdelingen

Den 68. Primetime Emmy Award-utdelingen hedret de beste TV-programmene med sendetid om kvelden som ble sendt på amerikansk fjernsyn fra 1. juni 2015 til 31. mai 2016. Academy of Television Arts & Sciences delte ut prisene. Utdelingen ble holdt 18. september 2016 i Microsoft Theater i Los Angeles i California og ble direktesendt på TV-kanalen ABC. Komikeren Jimmy Kimmel var programleder for kvelden.
Miniserien The People v. O.J. Simpson: American Crime Story vant fem priser, blant annet beste miniserie. Dramaserien Game of Thrones vant tre priser, blant annet beste dramaserie. Den slo dermed prisrekorden til komedieserien Frasier. Frasier har vunnet til sammen 37 Emmy-priser, mens Game of Thrones har vunnet 38. Denne rekorden gjelder kun for fiktive TV-serier; Saturday Night Live har den totale prisrekorden på 50 Emmy-priser. Komedieserien Veep vant beste komedieserie, og hovedrolleinnehaveren Julia Louis-Dreyfus vant en Emmy for beste kvinnelige hovedrolle i en komedieserie for femte år på rad.
Denne listen tar ikke for seg Creative Arts-utdelingen, som også inngår under Primetime Emmy Awards, men som har adskilte utdelinger.
Adrium

Utseende

En nokså liten, avlang, blank, hårete, brun trebukk. Antennene er rundt halvparten så lange som kroppen, litt sagtakkede. Pronotum har rundede sider, med noen glatte, blanke partier langs midtlinjen og på hver side av denne. Dekkvingene er jevnbrede.

Levevis

-->

Utbredelse

Arten er utbredt det sørøstlige Australia (Victoria).
Panda Express

Panda Express er en amerikansk hurtigmatkjede som serverer kinamat. Kjedens 1 500 restauranter ligger fortrinnsvis i USA, i tilknytning til kasinoer, kjøpesentre, supermarkeder, lufthavner, jernbanestasjoner, fornøyelsesparker, sportsarenaer og universitetsområder. I 2004 begynte kjeden å etablere selvstendige restauranter med drive-through. Panda Express ble etablert i 1983 og er den største kinamatkjeden i USA. Den har et erklært fokus på sunn mat, og ingen av produktene inneholder natriumglutamat.
Panda Express har 19 000 ansatte og hovedkontor i California. Omsetningen er $1,5 milliarder (2011).
Nash Peak

Nash Peak er et markant fjell 2,6 km nord for toppen av Mount Bird nordvest på Ross Island. Fjellet har en høyde på over 1 600 moh. Det ble navngitt av New Zealand Geographic Board (NZGB) (2000) etter sir Walter Nash, som var dypt involvert i å fremme New Zealands rolle i Antarktis og som signerte Antarktistraktaten for New Zealand som statsminister.
Sint-Genesius-Rode

Språkstriden

Sint-Genesius-Rode har historiskt sett vært en del av det nederlandske (brabantske) språkområde. Men på grunn av at kommunen ligger mellom tospråklige, men dog franskdominerte Brussel i nord og fransktalende Vallonia i sør har det med tiden bosatt seg flere fransktalende fra Brussel og Vallonia. Da togforbinndelsen mellom Brussel og Braine-l'Alleud kom ble det enklere å bo i Sint-Genesius-Rode og å jobbe i Brussel, noe som førte til flere tilflyttere, både fra Brussel og Vallonia, men også franskspråklige bureaukrater. At kommunen var blitt en fasilitetskommune gjorde det mulig å flytte dit ute å måtte lære seg nederlandsk.
På slutten av 1900-tallet hadde kommunen et franskspråklig flertall og ble et glo het emne i den belgiske språkstriden. Det fransktalende flertallet ønsker å gjøre kommunen til en del av den tospråklige regionen Brussel og på den måten lage et sammenhengende franskspråklig område mellom Brussel og Vallonia, mens den nederlandsktalende minoriteten ikke ønsker å bli en del av  Brussel, i frykt for at det skulle føre til en ytligere "forfranskningen" av kommunen og området rundt Brussel.
Grupos Antiterroristas de Liberación

Bakgrunn

GAL var aktive mellom 1983 og 1987, under PSOEs regjering. Rettssaken avdekket at gruppen ble finansiert av viktige embetsmenn i det spanske innenriksministeriet med midler fra den militære etterretningsorganisasjonen Curso Especial de Identificadores Datiloscopistas (CESID). Den spanske avisen El Mundo spilte en viktig rolle i avsløringen av gruppens aktiviteter og bakmenn.
GAL opererte nesten utelukkende i fransk Baskerland (Iparralde). Ofrene (minst 27 døde og 26 skadde) var enten medlemmer av ETA eller baskiske nasjonalister, men noen av ofrene hadde ingen bånd til ETA eller politiske organisasjoner over hodet. Perioden GAL var aktive (1983-1987) omtales ofte som la guerra sucia (den skitne krigen) i spansk historieskriving.
Grant Morton

Kontroversen Morton/Albert Berry

En artikkel i Air and Space Magazine utgitt av Smithsonian (datert 29. februar 2012) gjør krav på at U.S. Army kaptein Albert Berry var den første til å hoppe fra et fly 1. mars 1912 (med Anthony Jannus som pilot), og at Morton gjorde sitt hopp 28. april 1912 som ville sikkert gir kreditt til Berry, da det var Mortons første hopp, og ikke hans andre eller tredje. Artikkelen sier Morton's hoppet 28. april 1912  fra 2 600 meter over Venice Beach med Phil Parmale som pilot. Flere artikler som er publisert gjennom de siste hundre årene gir konsekvent 1911-hoppet til Morton som det første fra et fly og at det var på minst 1 300 m og nærmere til selve Los Angeles
. Venice Beach er en forstad til den store  byen. Det ville være en forskjell på over 1 400 meter, betydelige forskjeller i høyde.
Galápagos nasjonalpark

Historie

Det første forsøket på å bevare dyre- og plantelivet på Galápagosøyene ble gjort i 1930-årene for å unngå utryddelse av noen av de mest særegne artene på øyene.
Den 4. juli 1959 ble nasjonalparken opprettet. Kun 3,3 prosent av Galápagosøyenes landareal ble utelatt, noe som tilsvarer de bebodde områdene på øyene Santa Cruz, San Cristóbal, Floreana og Isabela. I 1971 ble det første parkoppsynet opprettet, og i 1979 ble området erklært som natur-verdensarv for menneskeheten av UNESCO, noe som førte til at parkoppsynet også fikk i oppgave å bevare parken og vokte øyene.
I 2007 ble nasjonalparken lagt på UNESCOs liste over verdensarvsteder i fare som følge av utviklingen som følge av turisme, immigrasjon, handel og faren for innførsel av fremmede dyrearter til øyene.
Hjem (TV-serie)

Seertall

Første sesong hadde i gjennomsnitt 670 000 seere (778 000 om nett-TV-seeingen blir inkludert).